laion/Wikipedia-Exotic huggingface dataset:
האדמו"ר מסוכטשוב

האם התכוונתם ל... רבי מנחם שלמה בורנשטיין רבי דוד בורנשטיין רבי שמואל בורנשטיין - בעל: "שם משמואל" רבי חנוך הניך בורנשטיין רבי אברהם בורנשטיין - בעל: "אגלי טל", "אבני נזר"
ד"ר סוס (סדרת טלוויזיה)

ד"ר סוס (באנגלית: The Wubbulous World of Dr. Seuss; העולם המופלא של ד"ר סוס) היא סדרת בובות אמריקאית, המבוססת על הדמויות של דוקטור סוס והופקה על ידי חברת ג'ים הנסון. הסדרה שודרה במשך 2 עונות בשנים 1997–1999 בארצות הברית בערוץ ניק ג'וניור, ובשנת 2000 בטלוויזיה החינוכית בישראל. תוכנית זו משלבת בין בובות לבין אנימציית רקע תלת־ממדית ובעונה הראשונה ישנם שילובים של מספר דמויות מסיפורים הרגילים של ד"ר סוס לתוך סיפורים חדשים. העונה הראשונה והעונה השנייה הופקו בפורמט שונה. הפתיח והסיום של שתי העונות, וכן השירים במהלך הפרקים, נשמעים שונים זה מזה. בגרסה הישראלית לא השתנה שיר הפתיחה במהלך שתי העונות. בכל פרק ישנו סיפור אחד חדש המבוסס על דמות של ד"ר סוס כגון: ירטל הצב והורטון הפיל. את הסיפורים עצמם מספר חתול תעלול שמנחה את התוכנית (ולעיתים אף מככב בסיפורים). בעונה השנייה החתול שוב מנחה ואליו מצטרפים החתולים הקטנים, וטרנס הציפור. בכל פרק ישנם שלושה סיפורים שונים המלמדים על נושא מסוים, והחתול משתמש בסיפורוסקופ שלו כדי למצוא את מקומות הסיפורים כמו: "סוסוויל", "הג'ונגל של נול", "הממלכה של דיד" ו"הר קרמפיט". חתול תעלול - המנחה (עברית: ששי קשת, אנגלית: ברוס לנויל/מרטין פ. רובינסון) החתולים הקטנים של האלף בית נורוויל הדג הגרינץ' (ירקול) (עברית: ששי קשת, אנגלית: אנתוני אסבורי) מקס הכלב נורטון הפיל (הורטון) (עברית: גיא פרידמן, אנגלית: ג'ון קנדי) מורטון פיל הציפור ג'יין הקנגורו (עברית: טלי אורן, אנגלית: סטפני דאברוזו) ג'וניור קנגורו סם הוא שמי (שמי הוא שב) פם הוא שמי (שמי הוא פם) פקס וזקס (בא עם וברגז) (עברית: שמעון כהן ושמוליק טנא). ירטל הצב (המלך צבצב, יאצק הצב) (עברית: ניקו בר, אנגלית: אנתוני אסבורי) סידוויק האייל הקורא (טידוויק) (עברית: שמוליק טנא, אנגלית: אנתוני אסבורי) המקצצים (האחים וויקרשם) סוזי (סו סנו) שרה הול סמול ציפורת הציפור (החברה של חתול תעלול) (עברית: איריס זינגר) רמפיט הענק מתיו פליקס מיילו טיק (אחותו של מיילו) ניילו (אבא של מיילו וטיק) מיקה ריכאלי גברת ראש העיר השבלוזים אלווד הליצן המלך לינדי המלך נוגל מינדי (בתו של נוגל) טלולה מרטל (דודה של ירטל) גורדון (דוד של מורטון) מוריס דולוריס גברת כפתור גוליאן גרמי גלו גרו זיבידי הכי זריז בעולם אביגיל הפיראטית סבא זמן "ד"ר סוס", במסד הנתונים הקולנועיים IMDb (באנגלית) "ר+סוס ד"ר סוס, במיזם "אישים" לתיעוד היצירה הישראלית
אידאוגרפיה

אידאוגרפיה, המכונה גם שירה קונקרטית (Concrete poetry) או בצרפתית קליגרם (Calligramme), היא שירה מצוירת, כלומר שירה הנכתבת, נדפסת, מצולמת או מצוירת בדרך גרפית. זהו סוג של שירה שאינו מסתפק רק בהבאת הטקסט, אלא חותר לתאר בדרך ציורית את מהות התוכן של הטקסט. נקראת גם שירה קונקרטית, שירה תבניתית, שירי צורה. השיר האידאוגרפי, המצויר, מנסה לאחד את שלוש האמנויות: שירה, ציור ומוזיקה, למצג אחד. הניסיונות לשוות לכתוב צורה גרפית הם קדומים מאוד, והחלו עם המצאת הכתב והאלף בית העברי והלטיני. בספרות ימי הביניים שקדמה להמצאת הדפוס, היו נפוצים שירי צורה, בעיקר בדמותם של תשמישי קדושה: גביעים, נרות, רימונים ועוד. ידוע בתולדות השירה העברית מימי הביניים שירו של רבי אברהם אבן עזרא לכבוד רבנו תם, נכדו של רש"י. השיר צויר במתכונת של אילן מסועף. בבתי כנסת רבים וכן בסידורים, בעיקר אצל בני עדות המזרח, מופיע מזמור ס"ז בתהילים "למנצח בנגינות" בצורת המנורה. בספרות האירופית החדשה בלטו כמה משוררים מפורסמים בנטייתם לכתוב שירי ציור. גיום אפולינר, המשורר הצרפתי, למשל, פרסם ספר שירים בשם "קליגרמות", ובו הביא שירי צורה רבים, בדמות חיות, פרחים וגרמי השמים. המשורר הגרמני כריסטיאן מורגנשטרן כתב שירי צורה ייחודיים. גם המשורר הספרדי הידוע, רפאל אלברטי, פרסם כמה וכמה שירי ציור בתוך כתביו. כן כתבו שירי צורה וציור משוררים אוונגרדיים בברית המועצות, באיטליה ובארצות נוספות. מגזין האומנות 291 היה הראשון לפרסמו בארצות הברית. אצל חברי תנועת הדאדא שימשה השירה האידיאוגרפית, אשר כונתה כ"שירה לטריסטית", כפיתוח של השירה הפונטית הדדאיסטים, ראו באותיות, המהוות את היחידות הבסיסיות של השירה, כעדיפות על המילים היוצרות משמעות. בשירה העברית החדשה בולט המשורר אבא קובנר בשירי הציור שפרסם בכמה מספרי שיריו: ב"מכל האהבות", ב"אחותי קטנה", ב"אדמת החול", ובפואמה שלו "להקת הקצב מופיעה על הר גריזים". האידאוגרפיה קיבלה דחיפה עצומה עם המצאת המחשב ועם המצאת התוכנות לגרפיקה ממוחשבת. משוררים רבים מאוד, חובבנים ושאינם חובבנים, מנצלים היום את אפשרויות המחשב ומשלבים, ברמות שונות של איכות, את שלוש האמנויות: שירה ציור ומוזיקה. אידאוגרפיה, באתר אנציקלופדיה בריטניקה (באנגלית)
סיאנדה קולו

סיאנדה קולו (באנגלית: Siyanda Xulu; נולד ב-30 בדצמבר 1991 בדרבן) הוא כדורגלן דרום אפריקאי המשחק בעמדת הבלם בסופרספורט יונייטד ובנבחרת דרום אפריקה. קולו החל לשחק כדורגל במחלקת הנוער של רויאל קוסטאל במולדתו, ובגיל 17 הצטרף לקבוצת הנוער של קייזר צ'יפס. בשנת 2009 חתם בקבוצת ממלודי סאנדאונס, במדיה שיחק שלוש עונות. בספטמבר 2012 חתם לארבע שנים ברוסטוב מליגת העל הרוסית, ובשנת 2014 זכה עם הקבוצה בגביע הרוסי. בסך הכל שיחק שלוש שנים במועדון וערך 31 הופעות בליגה הבכירה ברוסיה. בשנת 2015 חזר קולו לדרום אפריקה וחתם בקייזר צ'יפס, אך לא הצליח לתפוס מקום קבוע בהרכב הקבוצה. כעבור שנתיים חתם בקבוצת מריצבורג יונייטד, במדיה שיחק שלוש עונות. ב-19 באוגוסט 2020 הגיע קולו לישראל וחתם לשנתיים בהפועל תל אביב. ב-24 באוגוסט ערך את הופעת הבכורה שלו במועדון, כשפתח בהרכב בהפסד 1–4 למכבי פתח תקווה בגביע הטוטו. ב-13 בספטמבר ערך את הופעת הבכורה שלו בליגת העל, כשפתח בהרכב בהפסד 0–2 למ.ס. אשדוד. ב-20 באפריל 2021 כבש קולו את שערו הראשון במדי הפועל תל אביב בניצחון 0–1 על הפועל כפר שלם ברבע גמר גביע המדינה. קולו העפיל עם הקבוצה עד לגמר גביע המדינה, אך לא שותף בהפסד הפועל 2-1 למכבי תל אביב בהארכה. ב-25 בפברואר 2022 פורסם שהבלם עזב במפתיע את ישראל. את הופעת הבכורה שלו במדי נבחרת דרום אפריקה ערך קולו ב-15 ביוני 2012, בניצחון 3–0 על נבחרת גבון, כאשר נכנס כמחליף בדקה ה-80. ב-5 ביוני 2018 כבש את שער הבכורה שלו בנבחרת, בניצחון 4–1 על נמיביה. נכלל בסגל נבחרת דרום אפריקה לטורניר גביע אפריקה לאומות 2023. רוסטוב הגביע הרוסי: 2013/2014 סיאנדה קולו, באתר ההתאחדות לכדורגל בישראל סיאנדה קולו, באתר Transfermarkt סיאנדה קולו, באתר Soccerway סיאנדה קולו, באתר WorldFootball.net סיאנדה קולו, באתר National Football Teams סיאנדה קולו, באתר FootballDatabase.eu סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של רוסטוב (ברוסית) סיאנדה קולו: האיש שישדרג את הגנת הפועל ת"א?, באתר ערוץ הספורט, 19 באוגוסט 2020 שירי אלג'ם, ‏חיזוק להגנה: הבלם סיאנדה קולו חתם בהפועל ת"א, באתר ערוץ הספורט, 19 באוגוסט 2020 ‏הפועל ת"א בחצי גמר גביע המדינה לאחר שגברה על כפר שלם, באתר ספורט1, 20 באפריל 2021 The final squad באתר הרשמי של נבחרת דרום אפריקה, 28 בדצמבר 2023 (באנגלית)
קריסה גדולת פרי

קריסה גדולת-פרי (שם מדעי: Carissa macrocarpa) או בשמה השני קריסה גדולת-פרחים היא צמח ותיק ומוכר לגננים רבים. בחלק נכבד מהשטחים בגנים הציבוריים בישראל נשתל בצמחים מסוג זה. מקורה בדרום אפריקה. הקריסה הוא שיח ירוק עד, קוצני, העלים דמוי ביצה בצבע ירוק כהה, גלדניים, צפופים ומבריקים. חלקי הצמח - העלים והענפים - מכילים מוהל חלבי צורב. מתאפיין בצימוח מהיר, מסועף וגבוה. מגיב היטב לגיזום ומפתח צורה צפופה ומפוסלת לאחר גיזום. הפריחה לבנה וריחנית, בריח המזכיר את פריחת היסמין. הצמח פורח כתשעה חודשים בשנה. הפרי האכיל הוא ענבה כדורית או אליפטית, בצבע אדום, טעמו דומה לטעם הפסיפלורה. הפרי משמש להכנת ריבות או נאכל שלם וטרי (אין להסיק בשום פנים שמותר לאכול גם פירות ממינים אחרים בסוג, כמו חד-מאבק אתיופי, שהוא רעיל ביותר למרות מראה פריו המצודד). בשנים האחרונות התרבה מאוד השימוש בזן Green Carpet - (גרין קרפט=שטיח ירוק). זן זה מתאפיין בצימוח איטי, צפוף ונמוך. ובעל עמידות טובה לתנאי קיצון בתאורה, השקיה, ואקלים. מדיה וקבצים בנושא קריסה גדולת פרי בוויקישיתוף קריסה גדולת פרי, באתר ITIS (באנגלית) קריסה גדולת פרי, באתר NCBI (באנגלית) קריסה גדולת פרי, באתר האנציקלופדיה של החיים (באנגלית) קריסה גדולת פרי, באתר Tropicos (באנגלית) קריסה גדולת פרי, באתר GBIF (באנגלית) קריסה גדולת פרי, באתר The Plant List (באנגלית) קריסה גדולת פרי, באתר IPNI (באנגלית) קריסה גדולת פרי, באתר גן ונוף קריסה גדולת פרי באתר הרשימה האדומה של IUCN Floridata, floridata.com Read "Lost Crops of Africa: Volume III: Fruits" at NAP.edu. (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
סשה גיטרי

סשה גיטרי, בשמו המלא אלכסנדר-פייר ז'ורז' גיטרי (בצרפתית: Sacha Guitry או Alexandre-Pierre Georges Guitry;‏ 21 בפברואר 1885 – 24 ביולי 1957), שחקן תיאטרון וקולנוע ומחזאי צרפתי. גיטרי נולד בסנקט פטרבורג, בירת האימפריה הרוסית, לזוג שחקנים צרפתים: לוסיין גיטרי (1860–1925), שחקן תיאטרון מפורסם ששיחק תשע שנים בתיאטרון מיכאילובסקי שבבירת רוסיה דאז, ורנה דלמאס דה פון-ז'סט, שנודעה גם כ"רנה דה פונטרי". סאשה, שזכה להיות בן סנדקות של הצאר אלכסנדר השלישי היה השלישי מבין שלושה בנים. בהיותו בן חמש שנים בלבד הופיע עם אביו כשחקן, לרבות הופעה בפני המשפחה המלכותית הרוסית. אחרי גירושי הוריו בעקבות הפרשיות הרומנטיות המרובות של לוסיין, הילד עבר לזמן מה לחזקת אמו. אולם האב חטף אותו באוקטובר 1889 ולקח אותו איתו לרוסיה. עד גיל 17 הוא הספיק לכתוב כ־120 מחזות. החל משנת 1918 מחזותיו הוצגו בפריז וזכו להצלחה רבה. בין מחזותיו "נונו" (1905), "דבירו" (1918) ו"ז'אן דה לה פונטן" (1922). גיטרי נודע בחוגים החברתיים של פריז. הוא נישא לזמרת איבון פרנטאן, והם הופיעו יחד במסע הצגות בצפון אמריקה (ניו יורק, בוסטון, מונטריאול) והציגו בין היתר את מחזהו "מוצרט". גיטרי כתב תסריטים לקולנוע, והיה במאי ושחקן קולנוע. הוא ביים כ־30 סרטים ובהם: "מזל טוב" (1935) "סיפורו של נוכל" (1937), "פניני הכתר" (1938) ו"אירוע ממלכתי בורסאיי" (1953). ב־1931 העניקה לו ממשלת צרפת את התואר "אביר לגיון הכבוד". בשנות כיבוש צרפת על ידי הנאצים המשיך גיטרי להיות פעיל בתיאטרון, תחת חסותם, ואף פרסם מעין שיר הלל למארשאל פטן. עם שחרור צרפת נעצר והואשם בשיתוף-פעולה. גיטרי הצליח להחלץ בעור שיניו, אך שמו הוכתם. גיטרי נפטר ב־1957 ונקבר בבית הקברות של מונמארטר, במונמארטר שבצפון פריז. סשה גיטרי, ברשת החברתית Goodreads סשה גיטרי, במסד הנתונים הקולנועיים IMDb (באנגלית) סשה גיטרי, באתר AllMovie (באנגלית) סשה גיטרי, באתר Rotten Tomatoes (באנגלית) סשה גיטרי, במסד הנתונים הקולנועיים KinoPoisk (ברוסית) סשה גיטרי, באתר MusicBrainz (באנגלית) סשה גיטרי, באתר Discogs (באנגלית) סשה גיטרי, באתר אנציקלופדיה בריטניקה (באנגלית) סשה גיטרי, באתר "Find a Grave" (באנגלית)
פאולה אהרונסון

פאולה אהרונסון (27 בנובמבר 1908 - 9 באוקטובר 1998) הייתה אמנית קרמיקה ילידת גרמניה, מחלוצות אמנות הקרמיקה הישראלית. פאולה אהרונסון נולדה בשנת 1908 בהמבורג, גרמניה למשפחה מסורתית. את הכשרתה האמנותית הראשונה קיבלה בבית הספר לאמנות שימושית בהמבורג, שם למדה אורנמנטיקה במשך שלוש שנים אצל פרידריך אדלר. לאחר שלוש שנים בבית הספר למדה, בהשפעת משפחתה, במשך סמסטר בבית הספר למסחר בעיר ועבדה בחנות לעיצוב פנים. בחנות זו נחשפה לכלי קרמיקה בעיצובו של אוטו דוגלס דוגלס-היל (Otto Douglas Douglas-Hill), שהשפיעו על החלטתה ללמוד עיצוב קרמי. אהרונסון למדה באופן חלקי באקדמיה לאמנות בברלין אצל דוגלס-היל, אולם לאחר כתשעה חודשים נרשמה ללימודים מלאים בבית הספר לקרמיקה הלה, בו לימדו מרגרט פרידלנדר (Marguerite Friedlaender) ופרנץ וולדנהיים (Frans Wildenhain), זוג אמני קרמיקה, מבוגרי המחזור הראשון של באוהאוס. שיטת הלימוד בהלה הושפעה מאוד מרוח הבאוהאוס ויצרה סינתזה בין אומנות מסורתית לתעשייה. בשנת 1932 ביקרה בארץ ישראל, ופגשה את חוה סמואל. בשנת 1933 עלתה לארץ והצטרפה לבית המלאכה של סמואל בירושלים. לאחר תקופה עבורו השתיים לראשון לציון, שם הקימו מפעל לייצור קרמי בשם "כד וספל", שהיה המפעל הראשון בארץ ישראל לייצור כלי קרמיקה. תוצרת המפעל כללה מגוון של כלים שימושיים וחפצי נוי, שנעשו בטכניקות שונות שהמרכזיות בהן היו יציקה קרמית בתבנית ועיצוב ועיטור כלים העשויים באובניים. בעוד אהרונסון התמחתה בשימוש באובניים ויצרה כלים שונים, בהשפעת הפונקציונליות של תנועת הבאוהאוס, סמואל התמחתה בעיטורם בסצנות בעלות גוון מזרחי. בשנת 1936 עברה עם בעלה רודי אהרונסון לתל אביב והפסיקה את עבודתה במפעל. בשנת 1951 חזרה לעבוד בשותפות עם סמואל. בראשית שנות החמישים עבדה עם אהרון כהנא, שהקים בית מלאכה בשם "בית היוצר". בשנת 1960 החלה ללמד קדרות וקרמיקה בתיכון עירוני מקצועי י"ד - ויצו צרפת בתל אביב. היא המשיכה בהוראה עד לשנת 1971. לאחר מות בעלה, בשנת 1961, הקימה בדירתה בתל אביב סטודיו לקרמיקה, בו פעלה עד לשנותיה האחרונות. בנה הבכור הוא פרופ' נדב אהרונסון. אורנמנטיקה, אצל פרידריך אדלר, בית הספר לאמנות שימושית, המבורג בית ספר למסחר, המבורג לימודי קרמיקה, אקדמיה לאמנות, הרדנברג שטראסה, ברלין בית הספר לקרמיקה, Burg Giebichenstein Art School, האלה 1933 הכשרה כמתנדבת במחלקת הגבס, בית החרושת אקבי (Ekeby), אופסולה, שוודיה הוראה, הטכניון, חיפה 1960-1971 בית הספר ויצו צרפת "פאולה אהרונסון", קדרות, מס' 3, פברואר 1977, עמ' 24–28
גומא אחמד

גומא אחמד הוא ספורטאי מצרי שהתחרה במשחקים הפאראלימפיים במסגרת המשלחת מצרית. אחמד הוא אלוף פאראלימפי, ושיאן עולם בתחרויות הרמת כוח בסגנון בנץ'-פרס. גומא התחרה לראשונה במשחקים הפאראלימפיים במשחקים הפאראלימפיים ברצלונה (1992) כשהתחרה בהרמת כוח בקטגוריה של עד 52 ק"ג. הוא זכה במדליית הזהב הראשונה שלו כבר במשחקים אלו כשקבע שיא עולם של 177.5 ק"ג. במשחקים הפאראלימפיים אטלנטה (1996) עבר אחמד להתחרות בקטגוריה של עד 56 ק"ג, וזכה במדליית זהב שנייה עם שיא עולם נוסף של 182.5 ק"ג, לפני האיראני פרידון קרימיפור (170 ק"ג) והדרום קוריאני סאנג ג'ין יון (165 ק"ג) במשחקים הפאראלימפיים סידני (2000) שבר אחמד את שיאו העולמי פעם נוספת והעמיד אותו על 192.5 ק"ג. קרימיפור האיראני קבע 190 ק"ג, יותר משיא העולם הקודם, שהספיק לו רק למדליית הכסף. אחמד חזר להתחרות בפעם האחרונה במשחקים הפאראלימפיים אתונה (2004), ועם תוצאה של 180 ק"ג, סיים את התחרות במקום השני אחרי הסיני גְ'ייֵן וָאנְג שניצח בתחרות כשהרים 185 ק"ג. במשחקים הפאראלימפיים מתחרים בסגנון זה בלבד Barcelona 1992 Paralympic Games Powerlifting Men's Up To 52 kg Atlanta 1996 Paralympic Games Powerlifting Men's Up To 56 kg Sydney 2000 Paralympic Games Powerlifting Men's Up To 56 kg ATHENS 2004 Paralympic Games Powerlifting Men's Up To 56 kg
פולשים מהחלל

פולשים מהחלל (באנגלית: Space Invaders) הוא משחק ארקייד מבית טאיטו שציין את תחילת עידן משחקי הווידאו ואת תחילת תור הזהב של משחקי הארקייד. עם צאתו לשוק בשנת 1978 הפך ללהיט בזכות עליונותו על משחקי מחשב קודמים, שהיו דלי גרפיקה ועם אפשרויות תוכן מועטים יותר. המשחק ריתק צעירים כזקנים אליו. נערכו תחרויות עולם לקביעת אלופי המשחק, ותוצאות השיא נכנסו לספר השיאים של גינס. ספינות חוצנים מגיחות ממעלה המסך ומטרת השחקן לעצור אותן באמצעות תותח, אותו ניתן להזיז ימינה ושמאלה. בו זמנית יורקים הפולשים פצצות שמאיימות להשמיד את התותח. הפולשים מתקדמים באיטיות לתחתית המסך והופכים מאיימים ומהירים יותר עם הזמן. לשחקן יש אפשרות להפגע פעמיים אך בפעם השלישית הוא נפסל והמשחק מסתיים. המשחק יסתיים בניצחון אם השחקן מצליח להשמיד את כל הפולשים, והמשחק אף יברך אותו על ש"הציל את האנושות". מדי פעם עוברת חללית מהירה בראש המסך, ופגיעה מוצלחת בה מעניקה נקודות רבות לשחקן. בשלב מאוחר יצאה גרסה משופרת של המשחק כשהדמויות לא רק נעות בטור אלא גם "עפות" במסלול לא ליניארי. בעקבות הפופולריות הרבה של המשחק יצאו גרסאות שונות שלו לפלטפורמות משחק שונות. עם השנים היה ניתן לשחק את המשחק או וריאציה שלו במחשבים האישיים, מכשירים חכמים וקונסולות משחקים. המשחק זכה להמשכים רבים (לא כולם בהפקת Taito המקורית) ואף לגרסאות אשר התבססו על עקרונותיו אך יצרו משחקים מעט שונים. לדוגמה, חברת קוקה-קולה שכרה את יצרנית משחקי המחשב אטארי כדי ליצור משחק בשם Pepsi Invaders ("פולשי הפפסי", על שם מתחרתה של קוקה-קולה) למען עובדיה, אשר שיחקו במשחק וירו בשם המתחרה במקום בצלמיות חייזרים. וראציות של המשחק ממשיכות לצאת גם בעשור הראשון של המאה ה-21, כגון פלישת התרנגולות (Chicken Invaders), אשר החליף את החייזרים בתרנגולות. האזכורים למשחק המקורי בולטים במיוחד במשחק הרביעי בסדרה, במהלכו נשאב גיבור המשחק לתוך חור שחור ונאלץ להילחם ב-10 גלים של חייזרים בצורת קוביות המייצגים פרודיה על המשחק המקורי. גלגה מדיה וקבצים בנושא פולשים מהחלל בוויקישיתוף אתר האינטרנט הרשמי של פולשים מהחלל אמולטור של המשחק באתר ארכיון האינטרנט פולשים מהחלל, באתר אנציקלופדיה בריטניקה (באנגלית) פולשים מהחלל, במסד הנתונים הקולנועיים IMDb (באנגלית) http://www.atariage.com/software_page.html?SoftwareLabelID=850
חואנה סוטו

חואנה סוטו (בספרדית: Juana Soto) היא ספורטאית נכה מקסיקנית. אלופת פאראלימפית ובעל שמונה מדליות זהב פאראלימפיות. סוטו התחרתה לראשונה במשחקים הפאראלימפיים במשחקים הפאראלימפיים ארנהם (1980) וזכתה בארבע מדליות זהב, מהן שלוש מדליות זהב אישיות. בתחרות ל-60 מטר היא זכתה במדליית הזהב עם תוצאה של 14.66 שניות במקצה הגמר, לפני הובס האוסטרלית שסיימה בתוצאה של 14.89 שניות וקרסטין וילקנס השוודית שזכתה בארד עם 15.21 שניות. בתחרות ל-800 מטר, קבעה הובס שיא עולם של 3:16.31 דקות במקצה המוקדם, אולם במקצה הגמר ניפצה סוטו את השיא, והעמידה אותו על 3:06.96 דקות. הובס זכתה במדליית הכסף כששיפרה את שיאה מהמוקדמות בתוצאה של 3:14.30 דקות. גם במירוץ ל-1500 מטרים קבעה סוטו שיא עולם כשעצרה את השעון על 6:05.60 דקות, לפני הובס האוסטרלית שזכתה במדליית כסף נוספת בתוצאה של 6:14.90 דקות. סוטו הוסיפה על שלוש המדליות האישיות גם מדליית זהב קבוצתית במירוץ השליחים ל-4X60 מטרים, כשסייעה לנבחרתה לנצח בתוצאה של 56.20 שניות, לפני המשלחת האמריקאית שזכתה בכסף עם תוצאה של 56.30 שניות. במשחקים הפאראלימפיים ניו יורק וסטוק מנדוויל (1984) זכתה סוטו במדליית זהב בריצת מרתון, אם כי היא התחרתה במקצה זה מול אתלטית מקסיקנית נוספת אחת בלבד, ובמדליית זהב נוספת בקרב חמש מודרני בתחרות בה השתתפו שלוש ספורטאיות בלבד. היא הוסיפה גם מדליית כסף במירוץ ל-5,000 מטרים, בתוצאה של 20:20.42 דקות ונכנעה לשיא עולם של המתחרה הקנדית שסיימה עם 17:40.22 דקות. סוטו זכתה גם בשתי מדליות ארד פאראלימפיות, בתחרות ל-1,500 מטרים היא סיימה במקום השלישי עם תוצאה של 5:37.58 דקות, ובמירוץ ל-100 מטרים זכתה בארד נוסף כשעצרה את השעון על 21.60 שניות. במשחקים הפאראלימפיים סיאול (1988) זכתה סוטו בשתי מדליות זהב ושתי מדליות כסף. בתחרות ל-100 מטרים קבעה סוטו שיא עולם במקצה המוקדם עם תוצאה של 19.67 שניות אותו שברה במקצה הגמר כשניצחה את התחרות עם תוצאה של 19.43 שניות, ובמירוץ ל-400 מטרים קבעה שיא פאראלימפי חדש של 1:17.93 דקות. בתחרות ל-200 מטרים היא סיימה במקום השני עם תוצאה של 40.46 שניות, ובמקצה השליחים ל-4X200 סייעה לנבחרתה לזכות במדליית הכסף עם תוצאה של 2:33.49 דקות, אחרי נבחרתה של ארצות הברית שקבעה שיא עולם של 2:31.17 דקות. סוטו השתתפה בפעם האחרונה במשחקים הפאראלימפיים במשחקים הפאראלימפיים ברצלונה (1992). היא זכתה במדליית הארד עם הנבחרת המקסיקנית במירוץ השליחים 4X100 עם תוצאה של 1:18.38 דקות, אחרי המשלחת הבריטית שסיימה בתוצאה של 1:11.24 דקות, והמשלחת האמריקאית שקבעה שיא עולם של 1:05.51 דקות. אין תיעוד של שמה המלא Arnhem 1980 Paralympic Games Athletics Women's 60 m 5 Arnhem 1980 Paralympic Games Athletics Women's 800 m 5 Arnhem 1980 Paralympic Games Athletics Women's 1,500 m 5 Arnhem 1980 Paralympic Games Athletics Women's 4x60 m Relay 2-5 New York / Stoke Mandeville 1984 Paralympic Games Athletics Women's Marathon 5 New York / Stoke Mandeville 1984 Paralympic Games Athletics Women's Pentathlon 5 New York / Stoke Mandeville 1984 Paralympic Games Athletics Women's 5,000 m 5 New York / Stoke Mandeville 1984 Paralympic Games Athletics Women's 1,500 m 5 New York / Stoke Mandeville 1984 Paralympic Games Athletics Women's 100 m 5 Seoul 1988 Paralympic Games Athletics Women's 100 m 5-6 Seoul 1988 Paralympic Games Athletics Women's 400 m 5-6 Seoul 1988 Paralympic Games Athletics Women's 200 m 5-6 Seoul 1988 Paralympic Games Athletics Women's 4x200 m Relay 2-6 Barcelona 1992 Paralympic Games Athletics Women's 4x100 m Relay TW3-4
גז (פירושונים)

האם התכוונתם ל... גז – מצב צבירה של החומר (ראו גם קטגוריה:גזים) גז (חקלאות) – צמר, שנגזז מהצאן (ותהליך הגזיזה) מלאכת גוזז – בהלכה, אב מלאכה הנובע מגז הצאן ראשית הגז – מצווה לתת לכהן את הצמר הראשון שנגזז געז – שפה שמית עתיקה גז מתאן מדיאש – קבוצת כדורסל אישים: אנדריאה גז – אסטרונומית אמריקאית, כלת פרס נובל לפיזיקה יובל גז – קצין צה"ל יוסי גז – קצין צה"ל מטילדה גז – חברת הכנסת בשנים 1977-1965 ששי גז – עורך דין ישראלי, עוסק בתחום הפלילי גזוז
קובייה קטומה

קובייה קטומה או הקסהדרון קטום היא פאון ארכימדי שפאותיו הן שישה מתומנים משוכללים ושמונה משולשים. לקובייה קטומה יש 24 קודקודים ו-36 מקצועות. את הקובייה הקטומה אפשר לבנות מקובייה שאורך מקצועה 3 a {\displaystyle 3a} , על ידי קיטום שמונה פירמידות משולשות ישרות, שאורך המקצוע של כל אחת מהן הוא a {\displaystyle a} , מן הקודקודים שלה. שטח הפנים A {\displaystyle A} והנפח V {\displaystyle V} של תמניון קטום שאורך המקצוע שלו הוא a {\displaystyle a} הם: A = 2 ( 6 + 6 2 + 3 ) a 2 ≈ 32.4346644 a 2 {\displaystyle A=2(6+6{\sqrt {2}}+{\sqrt {3}})a^{2}\approx 32.4346644a^{2}} V = 1 3 ( 21 + 14 2 ) a 3 ≈ 13.5996633 a 3 {\displaystyle V={\frac {1}{3}}(21+14{\sqrt {2}})a^{3}\approx 13.5996633a^{3}} מדיה וקבצים בנושא קובייה קטומה בוויקישיתוף קובייה קטומה, באתר MathWorld (באנגלית)
מעכה בת תלמי

מַעֲכָה בַּת תַּלְמַי מֶלֶךְ גְּשׁוּר היא אשתו הרביעית של דוד המלך, אם ילדיו תמר ואבשלום. על הולדת אבשלום מסופר בספר שמואל ב: ”...וְהַשְּׁלִשִׁי אַבְשָׁלוֹם בֶּן-מַעֲכָה בַּת-תַּלְמַי מֶלֶךְ גְּשׁוּר” (ספר שמואל ב', פרק ג', פסוק ג'). בהמשך מסופר: ”וּלְאַבְשָׁלוֹם בֶּן דָּוִד אָחוֹת יָפָה וּשְׁמָהּ תָּמָר” (ספר שמואל ב', פרק י"ג, פסוק א'). לפי הפרשנים נולדה תמר לפני אבשלום. בספר פרשנות המקרא מצודת דוד כתב רבי דוד אלטשולר כי "מעכה בת מלך גשור הייתה יפת תואר, ולקחה דוד במלחמה, ובא עליה קודם שנתגיירה, ונתעברה וילדה את תמר, ואת אבשלום ילדה אחר שנתגיירה" ופירוש התוספות מרחיק לכת וקובע כי "תמר לא הייתה בת דוד אלא מקודם לכן הייתה אמה מעוברת והא דכתיב : כן תלבשנה בנות המלך מעילים, לא משום שהייתה בתו אלא לפי שגדלה בביתו של דוד עם בנות המלך" הפרשנים המאוחרים של מדרש תנחומא נוקטים גישה מרחיבה וקובעים כי: "שכן מצינו בדוד, על שחמד מעכה בת תלמי מלך גשור בצאתו למלחמה, יצא ממנו אבשלום, שביקש להרוג אותו, ושכב עם נשיו לעיני כל ישראל ולעיני השמש, ועל ידו נהרגו כמה רבבות מישראל, ועשה מחלוקת בישראל, ונהרג שמעי [בן גרא] ושבע בן בכרי, ואחיתופל, ומפיבושת, ואיש בשת, והשליט ציבא על כל בית שאול" על פי פרשנות אחרת התחתן דוד המלך עם מעכה כחלק ממערכת של בריתות עם שליטים שכנים על מנת לבצר את מעמדו כמלך ישראל. ערכים מורחבים – מעשה אמנון ותמר, רצח אמנון, מרד אבשלום אמנון, בכורו של דוד, התאהב בתמר ואנס אותה. לאחר היוודע מקרה האונס נקט דוד בעמדה סבילה. הוא לא הפעיל את סמכותו כהורה ומלך על מנת להעניש את האנס ולא עשה כל צעד על מנת לתקן את העוול. את מקומו תפס אבשלום. הוא הכניס את תמר לביתו ונמנע מלהיות במגע עם אמנון. לאחר שנתיים שבהן ישבה תמר בבית אבשלום ארגן אבשלום חגיגה לרגל הגז בבעל חצור, אליה הזמין את כל אחיו הנסיכים למשתה. קודם לכן נתן אבשלום ל"נעריו" הוראה להרוג את אמנון בעת שהוא יהיה שיכור. לאחר שביצע את זממו ברח אבשלום לבית סבו המלך תלמי בגשור. לאחר חזרתו מהגלות, ומשהוסרו שאר המתחרים על הכתר מדרכו, מרד אבשלום בדוד והצליח לתפוס את השלטון. בקרב מכריע שנערך בין צבאות שני הצדדים הובס צבא המורדים ואבשלום הוצא להורג במצוות יואב בן צרויה. עץ משפחה של דמויות מקראיות - מתרח ועד שלמה תלמוד בבלי, מסכת קידושין, דף כ"ב, עמוד א' מדרש תנחומא פרשת כי תצא סימן א יהודה איזנברג, שיחה בשמואל ב יד באתר דעת
בבית של איסטווד

בבית של איסטווד (באנגלית: Mrs. Eastwood & Company, מילולית "גב' איסטווד ושות'") היא סדרת מציאות בת עשרה פרקים ששודרה בערוץ הבידור בשנת 2012. הסדרה מתמקדת בחייהן של דינה איסטווד, אשתו של השחקן והבמאי קלינט איסטווד, ובנותיו פרנצ'סקה-רות ומורגן, בבית המשפחה בכרמל, קליפורניה. דינה איסטווד מנהלת להקת א-קפלה בשם אוברטון, שבה שישה זמרים. דינה רואיז איסטווד (נולדה ב-11 ביולי 1965), נישאה לקלינט איסטווד המבוגר ממנה ב-35 שנה, במרץ 1996. פרנצ'סקה-רות (פראֶני) פישר-איסטווד (אנ') (נולדה ב-7 באוגוסט 1993), בתם של קלינט איסטווד והשחקנית פרנסיס פישר. סטודנטית, מתגוררת בלוס אנג'לס עם בן זוגה. מורגן איסטווד (נולדה ב-12 בדצמבר 1996), בתם של קלינט ודינה איסטווד, תלמידת תיכון. ליסה קיונג ת'ראש, ילידת קוריאה, מנהלת משק הבית של משפחת איסטווד. להקת אוברטון, שבה שישה זמרי א-קפלה מיוהנסבורג, דרום אפריקה. דינה איסטווד הכירה את הלהקה כשהקליטה את פסקול הסרט "אינוויקטוס" ב-2009, והביאה אותה לקליפורניה כדי להשיג לה חוזה הקלטות. טיילר שילדס (נולד ב-29 באפריל 1982), צלם, בן זוגה של פרנצ'סקה. אתר האינטרנט הרשמי של בבית של איסטווד (באנגלית) "בבית של איסטווד", במסד הנתונים הקולנועיים IMDb (באנגלית) "בבית של איסטווד", באתר Metacritic (באנגלית) "בבית של איסטווד", במסד הנתונים הקולנועיים KinoPoisk (ברוסית) בית החיות, באתר הארץ, 19 ביוני 2012 מור אלזון, "בבית של איסטווד": הטוב, הרע והריאליטי הבא, באתר ynet, 29 ביוני 2012 דף הבית של להקת אוברטון אתר האינטרנט של טיילר שילדס
Synaptic

סינפטיק (אנגלית: Synaptic) היא תוכנה חופשית, מבוססת קוד פתוח ומהווה ממשק משתמש גרפי לטיפול בחבילות תוכנה באמצעות APT. מערכת ניהול החבילות המשמשת את דביאן גנו/לינוקס ונגזרותיה, נכתבה בעזרת ספריית GTK+‎ ופותחה על ידי מייקל ווגט (Michael Vogt) גוסטבו נימייאר (Gustavo Niemeyer) ואלפרדו קוימה (Alfredo Kojima). תחזוקת התוכנה נעשית על ידי חברת קנוניקל ונחשבת לאחד ממיזמיה. התוכנה מיועדת לטיפול בחבילות פורמט Deb אך יכולה לטפל גם בחבילות עם פורמט RPM וכמו כן מאפשרת לבצע את הפעולות הבאות: התקנה, הסרה ושדרוג של חבילות. ניהול חבילות ומאגרים. חיפוש חבילות לפי שם ותיאור. מיון לפי גודל וגרסה. עיון בתיעוד המקוון הקשור לחבילה. נעילת חבילות לפי הגרסה המותקנת ועוד. דביאן גנו/לינוקס אובונטו Aptitude מדיה וקבצים בנושא Synaptic בוויקישיתוף אתר האינטרנט הרשמי של Synaptic אתר האינטרנט הרשמי של Synaptic (באנגלית) אתר האינטרנט הרשמי של Synaptic אתר האינטרנט הרשמי של Synaptic (באנגלית)